നാല് വിക്കറ്റെടുത്ത് കോള്ട്ടര്നൈല് മൂന്ന് വിക്കറ്റുമായി ജിമ്മി നീഷം കിവീസ് പേസര്മാര്ക്ക് മുന്നില് തകര്ന്നടിഞ്ഞ് രാജസ്ഥാന് രണ്ടക്കം കാണാതെ അഞ്ച് ബാറ്റര്മാര് ജീവന്മരണ പോരാട്ടത്തില് മുംബൈയ്ക്ക് 91 റണ്സ് വിജയലക്ഷ്യം ഷാര്ജ: ഐപിഎല്ലിലെ ജീവന് മരണപ്പോരാട്ടത്തില് രാജസ്ഥാന് റോയല്സിനെ 90 റണ്സിന് എറിഞ്ഞൊതുക്കി മുംബൈ ബൗളര്മാര്. ടോസ് നഷ്ടപ്പെട്ട് ക്രീസിലിറങ്ങിയ രാജസ്ഥാന് ഓപ്പണര്മാര് 3.4 ഓവറില് 27 റണ്സെടുത്തെങ്കിലും പിന്നീട് കൂട്ടത്തകര്ച്ച നേരിടുകയായിരുന്നു. രാജസ്ഥാന് 20 ഓവറില് ഒമ്ബത് വിക്കറ്റ് നഷ്ടത്തില് 90 റണ്സിലൊതുങ്ങി. 91 റണ്സ് വിജയലക്ഷ്യം തുടരുന്ന മുംബൈയ്ക്കായി രോഹിത് ശര്മയും ഇഷാന് കിഷനുമാണ് ഇന്നിങ്സിന് തുടക്കമിട്ടത്.ഇരു ടീമുകള്ക്കും പ്ലേ ഓഫ് സാധ്യത നിലനിര്ത്താന് ജയിച്ചേ തീരു. 24 റണ്സെടുത്ത എവിന് ലൂയിസ് ആണ് രാജസ്ഥാന്റെ ടോപ് സ്കോറര്. നാലു വിക്കറ്റെടുത്ത നഥാന് കോള്ട്ടര്നൈലും മൂന്ന് വിക്കറ്റെടുത്ത ജിമ്മി നീഷാമുമാണ് രാജസ്ഥാനെ എറിഞ്ഞിട്ടത്. രാജസ്ഥാന് ഇന്നിങ്സിലാകെ നാല് ബൗണ്ടറിയും രണ്ട് സിക്സും മാത്രമാണ് പിറന്നത്. ഷാര്ജയിലെ സ്ലോ പിച്ചില് ഓപ്പണര്മാരായ യശസ്വി ജയ്സ്വാളും എവിന് ലൂയിസും തകര്ത്തടിച്ചപ്പോള് മൂന്നാം ഓവറില് രാജസ്ഥാന് 27 റണ്സിലെത്തി. എന്നാല് 12 റണ്സെടുത്ത ജയ്സ്വാളിനെ നഥാന് കോള്ട്ടര്നൈല് മടക്കിയതോടെ രാജസ്ഥാന്റെ തകര്ച്ചക്ക് തുടക്കമായി. എവിന് ലൂയിസും സഞ്ജു സാംസണും ചേര്ന്ന് രാജസ്ഥാനെ ആറാം ഓവറില് 41 റണ്സിലെത്തിച്ചെങ്കിലും ലൂയിസിനെ വീഴ്ത്തി ബുമ്ര രാജസ്ഥാന് രണ്ടാം പ്രഹരമേല്പ്പിച്ചു. സ്ലോ പിച്ചില് പിടിച്ചു നില്ക്കാന് ശ്രമിക്കാതിരുന്ന സഞ്ജു ജിമ്മി നീഷാമിനെതിരെ ബൗണ്ടറിയടിക്കാനുള്ള ശ്രമത്തില് പോയന്റില് ജയന്ത് യാദവിന്റെ കൈകളിലൊതുങ്ങി. ആറ് പന്തില് മൂന്ന് റണ്സായിരുന്നു സഞ്ജുവിന്റെ സമ്ബാദ്യം. കഴിഞ്ഞ മത്സരത്തിലെ ഹീറോ ആയ ശിവം ദുബെയെ ക്ലീന് ബൗള്ഡാക്കി നീഷാം ഇരട്ടപ്രഹരമേല്പ്പിച്ചു. പിന്നീടെത്തി ഗ്ലെന് ഫിലിപ്സിനും ക്രീസില് അധികം ആയുസുണ്ടായില്ല. ഫിലിപ്സിനെ4 കോള്ട്ടര്നൈല് മടക്കി. രാഹുല് തെവാട്ടിയയും ഡേവിഡ് മില്ലറും ചേര്ന്ന് രാജസ്ഥാനെ കരകയറ്റുമെന്ന് കരുതിയെങ്കിലും തിവാട്ടിയയെ12 നീഷാമും മില്ലറെ15 കോള്ട്ടര്നൈലും മടക്കിയതോടെ രാജസ്ഥാന്റെ പോരാട്ടം തീര്ന്നു. മുംബൈക്കായി നാലോവറില് 14 റണ്സ് മാത്രം വിട്ടുകൊടുത്ത കോള്ട്ടര്നൈല് നാലും നാലോവറില് 12 റണ്സ് വിട്ടുകൊടുത്ത ജിമ്മി നീഷാം മൂന്നും നാലോവറില് 14 റണ്സ് വഴങ്ങി ബുമ്ര രണ്ടും വിക്കറ്റെടുത്തു. മുംബൈ ഇന്ത്യന്സ് നിരയില് ഓപ്പണര് ക്വിന്റണ് ഡീ കോക്കിന് പകരം ജിമ്മി നീഷാം മുംബൈ ടീമിലെത്തി. ക്രുനാല് പാണ്ഡ്യക്ക് പകരം ഇഷാന് കിഷന് തിരിച്ചെത്തിയതാണ് രണ്ടാമത്തെ മാറ്റം. രാജസ്ഥാനും രണ്ട് മാറ്റം വരുത്തി. സ്പിന്നര് മായങ്ക് മാര്ക്കണ്ഡെക്ക് പകരം ശ്രേയസ് ഗോപാല് രാജസ്ഥാന് ടീമിലെത്തി. പേസര് ആകാശ് സിംഗിന് പകരം കുല്ദിപ് യാദവും രാജസ്ഥാന്റെ അന്തിമ ഇലവനില് ഇടംപിടിച്ചിരുന്നു. Stories you may Like